আন্তরিকতা প্রশ্নে সরকারের স্বচ্ছতা রয়েছে কিন্তু জবাবদিহিতার ঘাটতি থাকায় বিদ্যুতের আকাশ ছোঁয়া উন্নয়ন সম্ভব হয়নি। বিদ্যুত সেক্টরের বিনিয়োগ সহজলভ্য করার জন্য দীর্ঘদিনের জমাটবদ্ধ জঞ্জাল পরিষ্কার করে এ সেক্টরে বিনিয়োগকে সহজ করা হয়েছে। ছোট ছোট বিদ্যুত কেন্দ্র নির্মানে আগ্রহী প্রতিষ্ঠানের অংশগ্রহন সহজিকরন করার লক্ষে প্লান্ট নির্মান উম্মুক্ত করা হয়েছে। অর্থাৎ আগে আসলে আগে পাবেন ভিত্তিতে বিদ্যুতের আশু সমাধানে সরকার আত্মবিশ্বাসী হয়ে উঠে। তাতে দেশীয় মাঝারি ও বড়মাপের বিদ্যুত ব্যবসায়ীরা এ খাতে তাদের বিনিয়োগ লাভজনক উপায়েই তুলে নেয়। একদিকে প্লান্ট সচল রাখার নিমিত্তে সরকার কম মুল্যে জ্বালানি সরবরাহ করছে। আর বিনিয়োগকারী প্রতিষ্ঠান বিভিন্ন কলা কৌশলে জ্বালানি তেলের মুল্যের নগদ লাভে বিদ্যুত উৎপাদনে খরচ না করে বাহিরে বিক্রি করে মুনাফা পকেটস্থ করেছে। ফলে জ্বালানি তেল সরবরাহ করেও আশানুরুপ বিদ্যুত জাতীয় গ্রিডে যোগ হয়নি। কিন্তু সাফল্য না আসাতে ঘন ঘন লোডশেডিংয়ের শিকার মানুষ সমালোচনায় মুখর হয়ে উঠে। যা সরকারকে সত্যিকার অর্থেই অস্বস্তিকর অব¯হায় রেখেছে। বিদ্যুত খাতে গত তিন বছরে বৈদেশিক বিনিয়োগ না আসাতে বড় বড় প্লান্ট স্থাপন সম্ভব হয়নি। কিন্তু কেন এখাতে বিদেশি বিনিয়োগ আসেনি বা সরকার কি অভ্যন্তরীন খাত থেকেই বিদ্যুতে সমাধানে সচেষ্ট ছিল? এমন প্রশ্নে সরকার তাৎক্ষনিক সমাধানে ধাবিত হয়ে নির্বাচনী অঙ্গীকারের দিকেই বেশি মনোযোগী ছিল। কিন্তু এর পাশাপাশি যদি দুই চারটা ৫০০/৭০০ মেগাওয়াটের প্লান্ট করে যেতে পারতো তাহলে ভবিষ্যত বিদ্যুতের চেহারাটায় আশাপ্রদ হওয়ার মতোই ব্যাপার খুজে পাওয়া যেত। বিদ্যুতের উৎপাদনের বিপরীতে প্রকৃতপক্ষে ব্যবহার কতটুকু তারও হিসেব করা জরুরি। কারন বিদ্যুতে যে পরিমানে সিস্টেম লস ও চুরি হয় তা যদি নিয়ন্ত্রন করা যায় তাহলে সমপরিমান বিদ্যুত থেকেও ভালো আউটপুট পাওয়া যাবে।